CELEX: C2005/271/32
Language: sk
Date: 2005-10-29 00:00:00
Title: Vec C-331/05 P: Odvolanie podané 6. septembra 2005: Internationaler Hilfsfonds e.V. proti uzneseniu Súdu prvého stupňa Európskych spoločenstiev (tretia komora) z 11. júla 2005 vo veci T-294/04, Internationaler Hilfsfonds e.V. proti Komisii Európskych spoločenstiev.

29.10.2005   
            
            
               SK
            
            
               Úradný vestník Európskej únie
            
            
               C 271/17
            
         Odvolanie podané 6. septembra 2005: Internationaler Hilfsfonds e.V. proti uzneseniu Súdu prvého stupňa Európskych spoločenstiev (tretia komora) z 11. júla 2005 vo veci T-294/04, Internationaler Hilfsfonds e.V. proti Komisii Európskych spoločenstiev.
   (Vec C-331/05 P)
   (2005/C 271/32)
   Jazyk konania: nemčina
   Internationaler Hilfsfonds e.V. podal 6. septembra 2005 odvolanie na Súdny dvor Európskych spoločenstiev proti uzneseniu Súdu prvého stupňa Európskych spoločenstiev (tretia komora) z 11. júla 2005 vo veci T-294/04, Internationaler Hilfsfonds e.V. proti Komisii Európskych spoločenstiev. Odvolateľa zastupuje Hans Kaltenecker, advokát, s adresou na doručovanie 5, rue Raffet, F-75016 Paríž.
   Odvolateľ navrhuje, aby Súdny dvor:
   
               1.
            
            
               zrušil uznesenie Súdu prvého stupňa Európskych spoločenstiev (tretia komora) z 11. júla 2005 vo veci T-294/04 (1) a vrátil vec na Súd prvého stupňa, alebo zaviazal žalovanú na úhradu/zaplatenie 54 037 EUR;
            
         
               2.
            
            
               zaviazal žalovanú nahradiť trovy konania.
            
         Dôvody odvolania a hlavné tvrdenia
   Odvolateľ odvodňuje svoje odvolanie voči rozhodnutiu Súdu prvého stupňa nesprávnym posúdením a použitím procesných predpisov a práva Spoločenstva ako aj ignorovaním rozhodnutí súdov Spoločenstva:
   
               1.
            
            
               Súd prvého stupňa prehliadol, že právne a vecne existuje súvislosť medzi trovami konania, ktoré vznikajú v súvislosti so súdnym konaním, a nákladmi, ktoré sú uplatňované formou žaloby o náhradu škody.
            
         
               2.
            
            
               Súd prvého stupňa nepodal žiadne právne relevantné vysvetlenie ku skutočnosti, že sú kvázi z úradnej povinnosti náklady zastupovania advokátom v konaní o sťažnosti pred európskym ombudsmanom vylúčené z nákladov, ktoré môžu byť uplatňované žalobou o náhradu škody. Nepreskúmal vecné a právne odôvodnenie nutnosti zapojenia advokáta do konania o sťažnosti, ktoré začal odvolateľ.
            
         
               3.
            
            
               Súd prvého stupňa nedôsledne preskúmal a nesprávne posúdil otázku kauzálnej súvislosti medzi protiprávnym konaním Komisie a uplatňovanou škodou.
            
         
               4.
            
            
               Súd prvého stupňa právne nesprávne použil rozhodnutie Súdneho dvora v súvislosti s odôvodnením svojho scestného tvrdenia, že konanie pred Európskym ombudsmanom v zásade nevyžaduje pribratie advokáta. Uvedené rozhodnutie sa vzťahovalo na prípad zamestnanca Komisie, ktorý bolo potrebné posudzovať podľa služobných kritérií, a ktoré nemalo žiadnu súvislosť s uvedeným prípadom.
            
         
      (1)  Ú. v. EÚ C 229, 17.9.2005